Som svar til Per K.

Hej Per - tak for kommentaren.

Jeg synes absolut ikke, et headset leverer samme oplevelse som et fornuftigt surroundsæt, der har meget mere plads at fordele lyden på. Det er netop at man kan få den rigtige “surround følelse”, der adskiller dette sæt fra de fleste andre, hvor lyden godt nok er tæt, men ikke føles naturlig eller “spatial”, i mangel på et mere beskrivende ord.

Her på sitet er byggekvalitet også indbygget i design-karakteren. Og igen - design er en smagssag, så at du mener de ligner noget fra en byggeplads er jo helt din egen mening.

Det er ikke korrekt, at de kun fungerer ordentligt hvis du har et Apple produkt. Du får bare FLERE funktioner med et Apple produkt. Ligesom i øvrigt er tilfældet for eksempelvis Huawei og Samsungs headsets.

Prisen er høj, men den er ikke for høj, når man tager byggekvalitet og funktionalitet i betragtning. B&O tager mere for mindre NC og kortere batterilevetid (og lidt bedre lydkvalitet).

Karakterer i anmeldelser vil altid være personlige, og i virkeligheden er det svært at diskutere. Læs hellere teksten og sæt så dine egne stjerner, hvis du har lyst. En anmeldelse kan aldrig blive andet end subjektiv, hvilket jo også er meningen. Der er jo ingen der siger, at nogen SKAL følge den, den er der for at give et hint og fordi jeg har et saamenligningsgrundlag, der er større end de fleste. Brug den eller lad være. ?